S-136/2022

Mál þetta höfðaði lögreglustjórinn á Vesturlandi með ákæru, dags. 25. ágúst 2022, á hendur ákærða, B-kk-þgf Þ. E-kk-þgf, kt...., Laxatungu 201, Mosfellsbæ. Málið var dómtekið 31. október 2022.

Í ákæruskjali segir að málið sé höfðað gegn ákærða fyrir „líkamsárás með því að hafa aðfaranótt laugardagsins 3. júlí 2021, á veitingastaðnum Gamla Kaupfélagið að Kirkjubraut 11 á Akranesi, veist að A..., kt...., slegið hann í andlitið þannig að hann féll á gólfið og í framhaldinu slegið A... í andlitið þegar hann var að reyna að standa upp, allt með þeim afleiðingum að A... hlaut talsverða bólgu yfir vinstri augabrún og hægri kjálka. Mál nr. 313-2021-10917.

Telst þetta varða við 1. mgr. 217. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Í málinu gerir A..., kt...., kröfu um að ákærði verði dæmdur til þess að greiða brotaþola miskabætur að fjárhæð kr. 400.000 ásamt vöxtum skv. 8. gr., sbr. 4. gr. laga nr. 38/2001 um vexti og verðtryggingu, frá 3. júlí 2001 til þess dags að mánuður er liðinn frá birtingu bótakröfu, en með dráttarvöxtum skv. 1. mgr. 6. gr. laga nr. 38/2001 frá þeim degi til greiðsludags. Þá er þess jafnframt krafist að ákærði verði dæmdur til þess að greiða brotaþola skaðabætur að fjárhæð kr. 34.844 annars vegar vegna kostnaðar við heimsókn á slysamóttöku HVE á Akranesi að fjárhæð kr. 27.475 og hins vegar vegna kostnaðar við sjúkraflutning að fjárhæð kr. 7.369.

Þá er gerð krafa um að ákærða verði gert að greiða brotaþola málskostnað þ. m. t. þóknun lögmanns brotaþola skv. síðar framlögðu málskostnaðaryfirliti.

“

Fyrirkall í máli þessu var birt á lögheimili ákærða 17. október 2022. Við þingfestingu málsins 31. sama mánaðar sótti ákærði ekki þing og var málið þá dómtekið að kröfu ákæruvaldsins samkvæmt 1. mgr. 161. gr. laga um meðferð sakamála, nr. 88/2008. Með vísan til þeirrar lagagreinar þykir mega jafna útivist ákærða til játningar hans, enda fer sú niðurstaða ekki í bága við gögn málsins. Brot ákærða telst því sannað og réttilega heimfært til laga í ákæruskjali.

Samkvæmt sakavottorði hefur ákærði frá árinu 2020 gengist undir þrjár lögreglustjórasáttir fyrir brot gegn umferðarlögum. Síðast gekkst ákærði hinn 23. mars 2022 undir lögreglustjórasátt þess efnis að hann greiddi 150.000 króna sekt auk þess sem ákærði var sviptur ökurétti í þrjú ár fyrir brot gegn umferðarlögum.

Brot það sem ákærði hefur nú verið sakfelldur fyrir framdi hann áður en hann gekkst undir fyrrgreinda sátt og ber því að gera ákærða hegningarauka sbr. 78. gr. almennra hegningarlaga. Að öllu því virtu sem hér hefur verið rakið þykir refsing ákærða hæfilega ákveðin 30 daga fangelsi, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga, nr. 19/1940.

Ákærði er bótaskyldur gagnvart brotaþolanum A.... Með hliðsjón af framlögðum reikningum verður að öllu leyti tekin til greina krafa hans um skaðabætur að fjárhæð 34.844 krónur vegna sjúkrakostnaðar og kostnaðar vegna sjúkraflutnings. Ákærða verðureinnig gert að greiða brotaþola miskabætur á grundvelli 26. gr. skaðabótalaga, nr. 50/1993. Þykja miskabætur hæfilega ákveðnar 2 00.000 krónur, auk vaxta og dráttarvaxta, eins og nánar greinir í dómsorði, en dráttarvextir dæmast frá 1 7. nóvember 2022, en þá var mánuður liðinn frá því krafan var kynnt ákærða með birtingu fyrirkalls, sbr. 9. gr. laga um vexti og verðtryggingu, nr. 38/2001.

Þá verður ákærða gert að greiða brotaþola málskostnað sem þykir hæfilega ákveðinn svo sem greinir í dómsorði.

G-kk-nf S-kk-nf, aðstoðarmaður dómara, kveður upp dóm þennan.

DÓMSORÐ:

Ákærði, B-kk-nf Þ. E-kk-nf, sæti 30 daga fangelsi, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Ákærði greiði A... 2 34.844 krónur, ásamt vöxtum samkvæmt 8. gr. laga nr. 38/2001, frá 3. júlí 2021 til 17. nóvember 2022, en með dráttarvöxtum samkvæmt 9. gr., sbr. 6. gr. sömu laga frá þeim degi til greiðsludags. Jafnframt greiði ákærði brotaþola 320.000 krónur í málskostnað.

G-kk-nf S-kk-nf